钦定古今图书集成/明伦汇编/家范典/第073卷 > 汉应劭风俗通义 > 光威裒姊妹三人少孤而始妍乃有是作精粹难俦虽谢家联雪何以加之有客自京师来者
## 钦定古今图书集成/明伦汇编/家范典/第073卷 > 汉应劭风俗通义 > 光威裒姊妹三人少孤而始妍乃有是作精粹难俦虽谢家联雪何以加之有客自京师来者

《示予》，因次其韵　　　　　　　。鱼元机

“昔闻南国荣华少，今日东邻姊妹三。”“妆阁相看《鹦鹉
赋》，碧窗应绣凤凰衫。”“红芳满院参差折，绿醑盈杯次
第衔。恐向瑶池曾作女，谪来尘世未为男。文姬有貌
终堪比，西子无言我更惭。一曲艳歌琴杳杳，四弦轻
拨语喃喃。当台竞斗青丝发，对月争夸白玉簪。小有
洞中松露滴，大罗天上柳烟含。但能为雨心长在，不”
怕吹箫事未谙。阿母几嗔花下语，潘郎曾向梦中参。
暂持清句魂犹断，若睹红颜死亦甘。怅望佳人何处
在，行云归北又归南。